Si la estratexa del Norte foi sentise atacáu polos acontecimientos socedíos en Fort Sumter, la estratexa del Sur construyóse basándose en proclamar que Abraham Lincoln taba destinando esfuercios n'axuntar un exércitu col enfotu de invadir el so país y someter pola fuercia a los sos conciudadanos. La decisión de Lincoln favoreció a dellos militares del Sur que duldaben decantase finalmente del llau confederáu. El casu más representativu foi'l de Robert E. Lee, que niégase a obedecer les órdenes del exércitu federal y tomó finalmente'l mandu del exércitu de Virxinia. Esta declaró la so independencia'l 17 d'abril, dos díes depués de la movilización riquida por Lincoln.